Almuevennen, 1843-02-15
Auditeur Roulund maatte rødme, om han eet Øieblik kunde troe, at han behøvede at opmuntre jydske Mænd til at understøtte nærværende Andragende. Kjøbmand Møller reiste sig for høit og lydeligt at udtale, at ogsaa han har sluttet sig til de Mænd, som sætte Borgerfriheden over Alt, og som først da finde Tilfredsstillelse, naar Danmark indtager sin Plads i Rækken af Europas constitutionelle Stater. Fabrikant Dalgas holdt sig forvisset om, at den i 1840 tilkjende givne Trang til saadanne Garantier ved vor Statsforfatning, at Landets Kraft med raskere Skridt end hidtil kunde udvikle sig, udtaler sig ikke mindre varmt i Folke nu for Tiden, og det var derfor Stændernes Pligt gjentagende at sætte Hs. Majestæt i Kundskab herom. Oberst Brock stemmede af sit hele Hjertes Fylde for at Andragendet skulle tages under Behandling; Tiden rinder hen, og han kan ikke tænke sig en Konge paa Danmarks Throne udrustet med større Evner og større Erfaring, end Christian den Ottende. Han staaer i sin Manddoms Kraft, og det hælder mod Aften. Hvad han vil gjøre maa han gjøre snart. Sognefoged Jacobsen bekræftede, at der i Bondestanden attraaes, hvad det foreliggende Andragende tilsigter, og han understøttede det, da han ansaae det for at være baade i Regjeringens og i alle Statsborgeres velforstaaede Jnteresse. Proprietair Wandborg havde ikke mangler Leilighed til i sin Kreds at komme til Kundskab om Folkets Trang, og han ansaae det for enhver Deputerets Pligt at bidrage til at Sandheden kommer for Thronen. Landsoverretsprocurator Jespersen vilde det forekomme unaturligt, om denne Landets Velfærdssag skulde hengaae uomtalt i og udrøftet af Forsamlingen; han ansaae det for at være en ligefrem Pligt for Nationens Repræsentanter, at de udtale, at de samme Ønsker, som næredes i 1840, endnu ligesaa varmt, ligesaa inderligt deles af Folket. Han imødegik dernæst især den Jndvending Commissarius havde fremsat, at Forslaget vilde komme i Collision med den kgl. Proposition om stænderske Comiteer, og sluttede med paa det Varmeste at anbefale Sagen. Exam. juris Worm var af en stor Deel af sit Valgdistricts Beboere, specielt anmodet om at udtale, at de føle den samme Trang til en fri Forfatning nu, som i 1840, Proponenten, Schytte, erkjendte Vægten af de Grunde Commissarius havde anført, og navnlig det Betænkelige der vilde liggei, hvis Behandlingen af denne Sag skulde kunne udøve nogen hemmende Jndflydelse paa Underhandlingen om Arvefølgen, men han var ikke Diplomat, han kjendte ikke de hemmelige Statsforhold, paa den anden Side kunde han ikke fordølge, at der er en Stemning i Folket, der vilde kunne udarte, naar der ikke i Tide blev meddeelt Regjeringen Kundskab derom, og af denne taget behørigt Hensyn dertil; thi hvis dette ikke skeer, vil denne Stemning kunne udvikle sig i en Retning, hvis Resultat man ikke kan forudsee, og det var dette som især havde bevæget ham til at fremkomme med sin Proposition. Godseier Nyholms Grund for at han ansaae Forslaget for betimeligt, var, at der for Tiden paa Danmarks Throne sidder en høihjertet Konge, dannet baade i Livets og Erfaringens Skole, og at der tilhans Disposition staae ualmindelige Kræfter, naar han vil lade udarbeide en Forfatningslov. Hver Gang han overveier denne Sag rinder der ham et Ord i Minde, der er udtalt af en Hædersmand, der nyder lige stor Agtelse i Nationen som i Forsamlingen, og dette Order, at det er i de rolige Dage, man skal sørge for de urolige. Hvad Fremtiden fører i sit Skjold veed Jngen, men det synes vistnok ikke synderligt tillokkende. Da Justitsraad With troede, at det er i Kongens og Folkets sande Jnteresse, at det bringes til hans Kundskab hvad der rører sig i Folket, kunde han ikke ansee Andragendet for overflødigt. Apotheker Koster fandt, at netop nu, da det erfares at Hs. Majestæt beskjæftiger sig med at ordne nogle af de vigtigste Statsforhold, og at han, arbeidende for dette Maal, underhandler med fremmede Fyrstehuse, er det vigtigt, at Folkets Stemme høres, forinden der tages nogen endelig Bestemmelse; han var overbevist om, at en friere Forfatning vil gjøre Regjeringen stærk til alt Godt, og det er netop Kraft, som vi ønske Regjeringen. Godseier Winkel erkjendte Sagen for et Livspørgsmaal, der i Forsamlingen bør være den egentlige Kjerne i Forhandlingerne, saalænge til det er lykkedes ved jydsk Djervhed og jydsk Udholdenhed at naae Maalet. Proprietair Jensen traadte ind i Salen med den Overbeviisning, at var der noget Anliggende der kunde have Jndflydelse paa Fædrelandets Fremtids Skjebne, dets Ro, Selvstændighed og Udvitling, da er det de forskjellige statsretlige Forhold i Kongeriget og Hertugdømmerne, og de forskjellige Anskuelser som deraf have udviklet sig. Han troede at dette Onde er værre, saalænge det staaer truende, uden at man med Kraft og Sindighed gaaer ind paa at bekjæmpe det, derfor sluttede han sig til Andragendet. Proprietair v. Stöcken deelte ganske de af Nyholm udtalte Anskuelser, Proprietair Bay stemte ogsaa for en Comitee. Auditeur Roulund yttrede, at der havde været en Tid, da en dansk Mand kunde kalde sig en fri og virkelig Borger, og at det netop er, fordi Kongeloven har nedtrykt os saa dybt, at vi rastløse stræbe efter igjen at blive frie Mænd, og han troede, at det maa være Regjeringen kjærere at erfare Folkets Ønsker igjennem Stændernes Petition, end om det maatte skee paa en anden Maade. Justitsraad Fleischer kunde ikke nægte, at efter hvad den kgl. Commissarius havde oplyst, var Sagen forbunden med særdeles Betænkeligheder, men netop for at dette kunde komme i behørig Betragtning var det nødvendigt at Sagen blev underkastet nærmere Overveielse. Proprietair Juel formeente, at det var aldeles upassende at lade en Sag af den nærværende Vigtighed falde, naar den engang var bragt paa Bane.